
Obec Rohožník

Obecný úrad Rohožník

Školské nám. 406/1, 906 38 Rohožník 


V Rohožníku, dňa 08.06.2026
Zámer prenájmu nehnuteľného majetku obce
Obec Rohožník, v súlade s ustanovením § 9a ods. 9 písm. c) zákona č. 138/1991 Zb. o majetku obcí v znení neskorších predpisov, týmto zverejňuje zámer prenajať nehnuteľný majetok obce z dôvodu hodného osobitného zreteľa, ktorý bude predmetom schvaľovania na najbližšom zasadnutí Obecného zastupiteľstva obce Rohožník.
1. Predmet prenájmu – pozemky v Katastrálnom území Rohožník, evidované na LV 710:

a) Pozemok: časť parcely registra „C“ KN č. 396/2, druh pozemku: zastavané plochy a nádvoria, o výmere 26 m² - časť autobusovej stanice

b) Pozemok: časť parcely registra „C“ KN č. 3045/93, druh pozemku: zastavané plochy a nádvoria, o výmere 26 m² - časť parkoviska pri hádzanárskom ihrisku

c) Pozemok: časť parcely registra „C“ KN č. 3045/80, druh pozemku: zastavané plochy a nádvoria, o výmere 26 m² - časť parkoviska na ulici K Rašeline

d) Pozemok: časť parcely registra „C“ KN č. 3045/96, druh pozemku: zastavané plochy a nádvoria, o výmere 26 m² - časť autobusovej stanice
2. Budúci nájomca:

· Obchodné meno: ejoin operator, s.r.o.
· Sídlo: Štúrova 1529/1, 018 41 Dubnica nad Váhom 
· IČO: 53 012 470
3. Účel nájmu:

Prevádzkovanie spolu 8 parkovacích miest a osadenie 4 verejne prístupných nabíjacích staníc pre elektromobily (AC/DC nabíjačka) vrátane realizácie príslušnej elektroenergetickej prípojky a dopravného značenia.
4. Doba nájmu a nájomné:

· Doba nájmu: na 15 rokov

· Výška nájomného: 1 €/m²/rok a nájomné z obratu (ďalej len „obratové nájomné“) vo výške 3,0 % (slovom: tri percentá) z celkového ročného obratu bez DPH za príslušný kalendárny rok z prevádzkovania predmetnej nabíjacej stanice.  
5. Zdôvodnenie osobitného zreteľa:

Osobitný zreteľ spočíva vo verejnom záujme na rozvoji lokálnej infraštruktúry a ekologickej mobility v obci Rohožník. Vybudovaním nabíjacej stanice dôjde k skvalitneniu služieb pre občanov obce a návštevníkov, pričom realizácia, údržba a prevádzka technológie vrátane stavebných úprav parkovacích miest bude plne financovaná na náklady nájomcu, bez finančného zaťaženia rozpočtu obce.
Lehota na podávanie pripomienok:

Zámer prenájmu majetku obce je zverejnený dňom 08.06.2026, pripomienky je možné doručiť na obec Rohožník do 24.06.2026, 18.00 hod.

Mgr. Peter Švaral

          starosta obce Rohožník
Tel.: 034/ 6588 339,  Fax: 034/ 6588 328, Mobil: 0905 413 804, starosta@rohoznik.sk

